Britaniyaning British Petroleum neft kompaniyasi yillik investitsiyalar hajmini sezilarli kamaytirmaydi, deb aytdi kompaniyaning bosh iqtisodchisi Spenser Deyl. Bu haqda RNS nashri xabar berdi. Deylning aytishicha, neft-gaz kompaniyalari investitsiyalarini qisqartirishga majbur bo‘layotganiga qaramasdan, BP 2016 yilda investitsiyalarga 17 mlrd dollar sarflashni rejalashtirmoqda. Deylning ta’kidlashicha, bunday investitsiyalar hajmi uzoq muddatli energetik yetkazmalarni kafolatlash uchun amalga oshiriladi.